b'\n_START_ARTICLE_\nKampo Crame\n_START_PARAGRAPH_\nAng Kampo Rafael C. Crame (Ingles: Camp Crame) ay ang pambansang punong-tanggapan ng Pambansang Pulisya ng Pilipinas (PNP) at matatagpuan sa Abenida Epifanio delos Santos sa Lungsod Quezon. Katapat lang ng Kampo Crame, na siyang dating punong-tanggapan ng Konstabularyo ng Pilipinas, ang Kampo Aguinaldo, na siyang pambansang punong-himpilan ng Sandatahang Lakas ng Pilipinas. Ipinangalan ang kampong ito sa unang Pilipinong pinuno ng Konstabularyo ng Pilipinas, si Brigadyer Heneral Rafael Crame.'